CELEX: 62010CN0480
Language: ro
Date: 2010-10-05 00:00:00
Title: Cauza C-480/10: Acțiune introdusă la 5 octombrie 2010 — Comisia Europeană/Regatul Suediei

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/24
            
         Acțiune introdusă la 5 octombrie 2010 — Comisia Europeană/Regatul Suediei
   (Cauza C-480/10)
   ()
   2010/C 328/41
   Limba de procedură: suedeza
   
      Părțile
   
   
      Reclamantă: Comisia Europeană (reprezentanți: R. Lyal și K. Simonsson, agenți)
   
      Pârât: Regatul Suediei
   
      Concluziile reclamantei
   
   
               —
            
            
               Declararea faptului că limitând, în practică, regimul grupurilor TVA la furnizorii de servicii financiare și de asigurări, Regatul Suediei nu și-a îndeplinit obligațiile care îi revin în temeiul Directivei 2006/112/CE din 28 noiembrie 2006 cu privire la sistemul comun pe valoarea adăugată, și
            
         
               —
            
            
               obligarea Regatului Suediei la plata cheltuielilor de judecată.
            
         
      Motivele și principalele argumente
   
   Dispozițiile suedeze cu privire la grupurile TVA sunt contrare articolului 11 din Directiva TVA, în măsura în care aplicarea dispozițiilor în cauză este limitată la întreprinderile care își desfășoară activitatea în sectorul financiar. În opinia Comisiei, regimurile naționale ale grupurilor TVA trebuie să se aplice tuturor întreprinderilor stabilite în statul membru care aplică acel regim, indiferent de tipul de activitate pe care o desfășoară întreprinderea.
   Sistemul comun al taxei pe valoarea adăugată este un sistem uniform. Prin urmare, stabilirea unui regim special în interiorul acestui sistem trebuie, în principiu, să se facă într-un astfel de mod încât regimul să fie general aplicabil.
   Nimic din cuprinsul articolului 11 din Directiva TVA nu indică faptul că un stat membru poate limita aplicarea unui regim privind grupurile TVA la anumite întreprinderi care își desfășoară activitatea într-un anumit sector.
   Finalitatea articolului 11 din Directiva TVA sugerează astfel că o asemenea dispoziție trebuie interpretată în sensul că se aplică tuturor întreprinderilor din toate sectoarele.
   În plus, dispozițiile suedeze privind grupurile TVA sunt incompatibile cu principiul de drept al Uniunii privind egalitatea de tratament.